Visant Seite
Visant Seite (1908-1993), genidik eus Kleder (Leon), a oa frer, da lavarout eo lean diveleg, en urzh Frered Ploermel, ha kelenner er skolioù kristen. Bet eo rener skol vihan Sant Yann e Treboull.

Goude ar brezel
War-lerc'h an Eil Brezel-bed e reas war-dro ar gelaouenn divyezhek Bleun Brug, dalc'het gant tud a iliz evel Visant Fave, pe frered all evel Korantin Riou, Laorañs Stefan, Herve Danielou, o devoa holl dibabet ar skritur savet gant ar chaloni leonat Frañsez Falc'hun. 

Sevel a reas meur a levr da zeskiñ brezhoneg. Ren a reas ar Skol dre Lizer e-pad ul lodenn vat eus e vuhez, ha deskiñ ar yezh da veur a zen, an hini anavezetañ eo Mikael Madeg. 

Brudet eo ar geriadurig divyezhek savet gantañ ha Laorañs Stefan, embannet gant Emgleo Breiz. 

Embannet en deus un nebeud barzhonegoù e-barzh Feiz ha Breiz, Bleun-Brug, ha Brud Nevez.

Oberennoù

Levrioù deskiñ
 Me a zesk brezoneg, gant C. Ugen. 1941, 1942.
 Yéz hon Tadou, gant Laorañs Stefan, 1949
 Deskom brezoneg, gant Laorañs Stefan, skeudennoù gant Pêr Peron, Édition F. C. B. Emgleo-Breiz, Brest, 1957 – Emb. Emgleo Breiz, 1996, .
 Lexique breton-français et français-breton. Geriadur brezoneg-galleg ha galleg-brezoneg, gant Laorañs Stefan, Emgleo Breiz, 1 embann 1956, 195 p. ; 29 embann 2010, 376 p.
 Le breton par l’image
 1 embann, 1944
 2 embann, Emb. Emgleo Breiz, 1962.
 embann 1973.
 embann Brud Nevez, 1985, 
 embann Emgleo Breiz, 1998, 
 Le breton par les ondes. Ar Brezoneg dre radio, méthode de breton pour les débutants, tome 1, Emgleo Breiz, 1975 (adembannet gant Emgleo Breiz e 2009 : Brezoneg beo. Méthode de breton pour débutants, tome 1)
 Le breton par les ondes. Ar brezoneg dre radio, tome 2, Emgleo Breiz, 1975.
 Brezoneg beteg penn : ar hemmaduriou, les mutations, Emgleo Breiz, 1999.

E brezhoneg
 Ar marh reiz. E Bro-Leon gwechall, Skeudennou gand Joel-Jim Sevellec, Emb. Emgleo Breiz, 1985, .
 Darvoudou brezel va Horn-Bro : 1944 - Rozko - Kastell-Paol - Santeg - Kleder, Emgleo Breiz, Ar Skol dre Lizer, 1987.
 O pourmen dre Vreiz Izel : Levrenn genta, Emgleo Breiz, 1998 , Eil levrenn, Emgleo Breiz, 1998 .

Liammoù diavaez 
 Atersadenn Visant Seite gant Fañch Broudig da heul embannadur e levr eñvorennoù Ar marh reiz. E Bro-Leon gwechall e 1985 : ina.fr
 Atersadenn Laorañs Stephan gant Job an Irien war Radio an Aochoù (RCF Rivages) e 2003 : antourtan.bzh/radio

Notennoù 

Skrivagnerien vrezhonek
Kelennerien vrezhonek
Saverien hentennoù-deskiñ brezhonek
Geriadurourien vrezhonek
Saverien kantikoù
Meneger ar skrivagnerien
Bleun-Brug
Emsaverien Breizh
Ganedigezhioù 1908
Marvioù 1993